มก.เปิดพื้นที่เรียนเต็มร้อย
ดร.จงรัก วัชรินทร์รัตน์ อธิการบดีมหาวิทยาลัยเกษตรศาสตร์ เปิดเผยว่า มก.ได้ออกประกาศมหาวิทยาลัย เรื่อง มาตรการการจัดการเรียนการสอน ของ มก. ดังนี้ 1.ให้คณาจารย์จัดให้นิสิตเข้าเรียนในห้องเรียนและห้องปฏิบัติการโดยเข้าใช้พื้นที่ในอาคารเรียน และห้องปฏิบัติการ ตามความจุของห้องเรียนและจำนวนนิสิตที่ลงทะเบียนเรียนได้ตั้งแต่วันที่ 17 ส.ค.63 เป็นต้นไปสำหรับรายวิชาที่กำหนดให้มีการเรียนการสอนออนไลน์ หรือผสมผสานแบบออนไลน์และนัดหมายเข้าชั้นเรียนในบางคาบไว้แล้ว สามารถดำเนินการต่อไปได้ตามความเหมาะสมและให้อยู่ในดุลพินิจของอาจารย์ประจำรายวิชา 2.มีการตรวจวัดอุณหภูมิและการสแกนเข้าออกโดยใช้คิวอาร์โค้ดไทยชนะและจัดเตรียมเจลแอลกอฮอล์ในจุดต่างๆในแต่ละอาคารเรียน 3.กรณีนิสิตมีอาการไข้ไม่สบาย หรือมีอุณหภูมิเกินกว่า 37.5 องศาเซลเชียส ให้ติดต่อพบแพทย์หรือพักรักษาตัวให้หายขาด โดยมหาวิทยาลัยจะมีช่องทางในการรับข้อมูลการแจ้งขอลาป่วยและไม่ถือว่า เป็นการขาดเรียน 4.ขอความร่วมมือคณาจารย์ บุคลากร และนิสิตในการดูแลสุขภาพอนามัยและรักษาความสะอาดอย่างต่อเนื่อง โดยสวมหน้ากากอนามัย ทำความสะอาดมือ ในการเข้าเรียนและเข้าร่วมกิจกรรมต่างๆทุกครั้ง ทั้งนี้ ตั้งแต่วันที่ 17 ส.ค.63 เป็นต้นไป.
มก.ได้ออกประกาศมหาวิทยาลัย เรื่อง มาตรการการจัดการเรียนการสอน ของ มก. ดังนี้ 1.ให้คณาจารย์จัดให้นิสิตเข้าเรียนในห้องเรียนและห้องปฏิบัติการโดยเข้าใช้พื้นที่
มหาวิทยาลัยเกษตรศาสตร์,การเรียนการสอน,การเรียนการสอนออนไลน์,เข้าเรียนในห้องเรียน,ห้องปฏิบัติการ,จงรัก วัชรินทร์รัตน์,ข่าววันนี้,การศึกษา